**DĖL PRITARIMO RENGTI ROKIŠKIO RAJONO MELIORACIJOS STATINIŲ NAUDOTOJŲ ASOCIACIJŲ PROJEKTUS**

2019 m. birželio 28 d. Nr. TS -

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 27 punktu, 16 straipsnio 4 dalimi, Lietuvos Respublikos melioracijos įstatymo 7 straipsnio 3 dalimi, Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklėmis, taikomomis nuo 2019 m., patvirtintomis Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257 „Dėl Lietuvos kaimo plėtros 2014-2020 metų programos priemonės „ Investicijos į materialųjį turtą veiklos „Parama žemės ūkio vandentvarkai“ įgyvendinimo taisyklių, taikomų nuo 2019 metų, patvirtinimo“ , Rokiškio rajono savivaldybės taryba n u s p r e n d ž i a:

1. Pritarti, kad savivaldybės administracija partnerio teisėmis kartu su pareiškėjais – melioracijos statinių naudotojų asociacijomis, rengtų ir teiktų finansavimui gauti pagal Lietuvos kaimo plėtros 2014-2020 metų programos priemonės „ Investicijos į materialųjį turtą“ veiklos sritį „Parama žemės ūkio vandentvarkai“ ir, gavusios Melioracijos statinių naudotojų asociacijos finansavimą, įgyvendintų šiuos investicinius projektus:

1.1. Moškėnų melioracijos statinių naudotojų asociacijos projektą „Moškėnų melioracijos statinių naudotojų asociacijos nariams priklausančių ir valstybinių melioracijos sistemų rekonstravimas“;

1.2. asociacijos „Raikino melioracija“ projektą „ Asociacijos „Raikino melioracija“ nariams priklausančių ir valstybinių melioracijos sistemų rekonstravimas Apaščios kadastro vietovėje“;

1.3. Vyžeičių melioracijos statinių naudotojų asociacijos projektą „ Rokiškio rajono Vyžeičių melioracijos statinių naudotojų asociacijos narių dalies žemės sklypų melioracijos statinių rekonstravimas“;

1.4. Nevierių melioracijos statinių naudotojų asociacijos projektą „Nevierių melioracijos statinių naudotojų asociacijos nariams priklausančių ir valstybinių melioracijos statinių rekonstravimas“;

1.5.Agurkiškio melioracijos statinių naudotojų asociacijos projektą „Rokiškio rajono Agurkiškio melioracijos statinių naudotojų asociacijos narių dalies žemės sklypų rekonstravimas“;  
 1.6. Dambrotiškio melioracijos statinių naudotojų asociacijos projektą „Rokiškio rajono Dambrotiškio melioracijos statinių naudotojų asociacijos narių dalies žemės sklypų melioracijos statinių rekonstravimas“;

1.7. Svobiškio melioracijos statinių naudotojų asociacijos projektą „ Rokiškio rajono Svobiškio melioracijos statinių naudotojų asociacijos narių dalies žemės sklypų melioracijos statinių rekonstravimas“.

2. Nustatyti, kad sprendimo 1 punkte išvardintų projektų bendrą finansavimą ( ne mažiau 20 proc.) užtikrina Melioracijos statinių naudotojų asociacijos .

3. Įgalioti Rokiškio rajono savivaldybės administracijos direktorių savivaldybės vardu pasirašyti jungtinės veiklos sutartis su melioracijos statinių naudotojų asociacijomis dėl sprendimo 1 punkte nurodytų projektų rengimo, teikimo finansinei paramai gauti ir įgyvendinimo.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Žėglaitienė

Rokiškio rajono savivaldybės tarybai

**TEIKIAMO SPRENDIMO PROJEKTO ,,DĖL PRITARIMO RENGTI ROKIŠKIO RAJONO MELIORACIJOS STATINIŲ NAUDOTOJŲ ASOCIACIJŲ PROJEKTUS“ AIŠKINAMASIS RAŠTAS**

**Sprendimo projekto tikslas ir uždaviniai. Šiuo sprendimo projektu** siūloma pritarti rengti Melioracijos statinių naudotojų asociacijų projektus.

**Šiuo metu esantis teisinis reglamentavimas**. Lietuvos Respublikos vietos savivaldos įstatymas, Lietuvos Respublikos melioracijos įstatymas, Lietuvos kaimo plėtros 2014–2020 metų programos priemonės ,,Investicijos į materialųjį turtą“ veiklos „Parama žemės ūkio vandentvarkai“ įgyvendinimo taisyklės, taikomos nuo 2019 m., patvirtintos Lietuvos Respublikos žemės ūkio ministro 2019 m. balandžio 25 d. įsakymu Nr. 3D-257.

**Sprendimo projekto esmė –** sprendimo projektas parengtas, vadovaujantis Lietuvos Respublikos vietos savivaldos įstatymu, kuriame nurodyta, kad viena iš valstybinių (valstybės perduotų savivaldybėms) funkcijų yra valstybei nuosavybės teise priklausančių melioracijos ir hidrotechnikos statinių valdymas ir naudojimas patikėjimo teise (Vietos savivaldos įstatymo 7 straipsnio 1 dalies 27 punktas). Valstybei nuosavybės teise priklauso: sureguliuoti upeliai, grioviai, nuvedantys vandenį nuo daugiau kaip vieno žemės savininko ar kito naudotojo sklypo, juose esantys melioracijos statiniai, tvenkinių, kurie ribojasi su dviejų ir daugiau žemės savininkų ar kitų naudotojų žeme, hidrotechnikos statiniai, polderiai ir kitos melioracijos sistemos, jeigu jose mechaniškai keliamas vanduo, kanalizuoti grioviai ir drenažo rinktuvai, jeigu jų skersmuo yra 12,5 cm ir didesnis ir jeigu jie yra pastatyti už valstybės lėšas, nepaisant to, kas yra žemės sklypo, kuriame yra šie melioracijos statiniai, savininkas (Melioracijos įstatymas).

**Galimos pasekmės, priėmus siūlomą tarybos sprendimo projektą:**

**teigiamos** –investicijos į žemės ūkiui būtinąją infrastruktūrą sudarys palankesnes ekonomines sąlygas žemdirbystei, drenažo sistemų geresniam veikimui, atnaujinimui;

**neigiamos** –neigiamų pasekmių nenumatoma.

. **Kokia sprendimo nauda Rokiškio rajono gyventojams.** Atsinaujinant Kaimo programos komisijos sudėčiai, randasi galimybė geriau susipažinti ir prisidėti prie Kaimo programos administravimo didesniam skaičiui asmenų, didesnės Kaimo programos viešinimo galimybės.

**Finansavimo šaltiniai ir lėšų poreikis**: Europos žemės ūkio fondas kaimo plėtros, valstybės biudžeto, Melioracijos statinių naudotojų asociacijos lėšos. Didžiausia maksimali projekto vertė – 375 tūkst. Eur.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vedėjo pavaduotoja Danutė Žėglaitienė